Pasiūlymas EUROPOS PARLAMENTO IR TARYBOS REGLAMENTAS kuriuo dėl tam tikrų finansų valdymo nuostatų, taikytinų tam tikroms valstybėms narėms, kurios turi didelių finansinio stabilumo sunkumų arba kurioms tokie sunkumai gresia, iš dalies keičiamas Tarybos reglamentas (EB) Nr. 1083/2006 /* KOM/2011/0482 galutinis - 2011/0211 (COD) */





AIŠKINAMASIS MEMORANDUMAS 1. Pasiūlymo aplinkybės · Pasiūlymo pagrindas ir tikslai Dėl užsitęsusios finansų ir ekonomikos krizės nacionaliniams finansiniams ištekliams tenkanti našta vis didėja, nes valstybės narės mažina savo biudžetus. Todėl labai svarbu sklandžiai įgyvendinti sanglaudos politikos programas, skirtas ekonomikai suteikti lėšų. Vis dėlto dažnai programas įgyvendinti sunku dėl likvidumo problemų, kylančių dėl biudžeto suvaržymų. Tai ypač pasakytina apie tas valstybes nares, kurios labiausiai nukentėjo nuo krizės ir gavo finansinę paramą pagal programą euro zonos šalims taikant Europos finansinės padėties stabilizavimo priemonę arba ne euro zonos šalims – mokėjimų balanso priemonę. Iki šiol finansinės paramos pagal šias priemones paprašė šešios šalys, įskaitant Graikiją, kuri finansinę paramą gavo ne pagal Europos finansinės padėties stabilizavimo priemonę; jos su Komisija sutarė dėl makroekonominio koregavimo programų. Tai – Vengrija, Rumunija, Latvija, Portugalija, Graikija ir Airija; jos toliau vadinamos programos šalimis. Reikėtų pažymėti, kad Vengrija, 2008 m. prisijungusi prie mokėjimų balanso priemonės, 2010 m. jau jos atsisakė. Siekiant užtikrinti, kad šios valstybės narės (arba bet kuri kita valstybė narė, kuriai ateityje pagal šias programas gali būti teikiama parama) ir toliau vietoje įgyvendintų struktūrinių fondų ir Sanglaudos fondo programas ir mokėtų lėšas projektams, į dabartinį pasiūlymą įtrauktos nuostatos, kurios turėtų suteikti Komisijai galimybę šioms šalims mokėti didesnes išmokas jų naudojimosi paramos priemonėmis laikotarpiu, nekeičiant jų bendrų pagal sanglaudos politiką 2007–2013 m. laikotarpiui skirtų asignavimų. Tai labai sunkioje padėtyje atsidūrusioms valstybėms narėms užtikrins papildomus finansinius išteklius ir tęsti programas vietoje bus lengviau. · Bendrosios aplinkybės Nėra abejonių, kad gilėjanti finansų krizė kai kuriose valstybėse narėse daro didelį neigiamą poveikį realiajai ekonomikai, nes susidarė didelė skola ir vyriausybėms kyla sunkumų norint pasiskolinti pinigų rinkoje. Reaguodama į dabartinę finansų krizę ir susijusius socialinius bei ekonominius padarinius, Komisija pateikė pasiūlymų. Pagal ekonomikos atkūrimo planą 2008 m. gruodžio mėn. Komisija pasiūlė tam tikrus reguliavimo pakeitimus, kuriais siekiama paprastinti sanglaudos politikos įgyvendinimo taisykles ir užtikrinti papildomą išankstinį Europos regioninės plėtros fondo (ERPF) ir Europos socialinio fondo (ESF) programų finansavimą mokant išankstinius mokėjimus. Papildomais išankstiniais mokėjimais 2009 m. valstybėms narėms suteikta skubi 6,25 mlrd. EUR piniginė parama pagal kiekvienai valstybei narei 2007–2013 m. laikotarpiui sutartą finansinį paketą. Dėl šio pakeitimo bendra išankstinių mokėjimų suma padidėjo iki 11,25 mlrd. EUR. 2009 m. liepos mėn. Komisijos pateiktame pasiūlyme numatytos papildomos struktūrinių fondų ir Sanglaudos fondo programų įgyvendinimo paprastinimo priemonės. 2010 m. birželio mėn. priėmus šias priemones programų įgyvendinimas tapo daug paprastesnis, lėšų įsisavinimas pagerėjo, o administracinė našta paramos gavėjams sumažėjo. · Pasiūlymo srityje galiojančios nuostatos Tarybos reglamento (EB) Nr. 1083/2006 (toliau – bendrasis reglamentas) 77 straipsnyje nustatyta, kad tarpiniai mokėjimai ir galutinio likučio mokėjimai apskaičiuojami kiekvienai prioritetinei krypčiai taikant bendrojo finansavimo normą, nustatytą susijusią veiksmų programą patvirtinančiame Komisijos sprendime. · Derėjimas su kitomis Sąjungos politikos sritimis ir tikslais Pasiūlymas dera su kitais pasiūlymais ir iniciatyvomis, kurias Europos Komisija priėmė reaguodama į finansų krizę. 2. KONSULTACIJOS SU SUINTERESUOTOSIOMIS ŠALIMIS IR POVEIKIO VERTINIMAS · Konsultacijos su suinteresuotosiomis šalimis Su išorės subjektais nebuvo konsultuojamasi · Tiriamųjų duomenų rinkimas ir naudojimas Nepriklausomo tyrimo neprireikė. · Poveikio analizė Pasiūlymu Komisijai turėtų būti suteikta galimybė padidinti mokėjimus atitinkamoms šalims jų naudojimosi paramos priemonėmis laikotarpiu. Padidinimo suma bus apskaičiuojama programų prioritetinei krypčiai taikomas finansavimo normas padidinus dešimčia procentinių punktų visoms minėtu laikotarpiu pateiktoms naujai patvirtintoms išlaidoms. Dėl to papildomų finansinių poreikių nereikės finansuoti iš bendrojo biudžeto, nes bendra iš fondų minėtu laikotarpiu šalims ir atitinkamoms programoms skirta finansinių asignavimų suma nesikeis. 3. TEISINIAI PASIŪLYMO ASPEKTAI · Siūlomų priemonių santrauka Kad Komisija, atitinkamai valstybei narei paprašius, naujai deklaruotas atitinkamo laikotarpio išlaidas galėtų kompensuoti taikydama padidintą sumą, apskaičiuotą prioritetinei krypčiai taikomas bendro finansavimo normas padidinus 10 procentinių punktų, siūloma pakeisti bendrojo reglamento 77 straipsnį. Taikant padidinimą programos bendrojo finansavimo norma negali daugiau kaip 10 procentinių punktų viršyti bendrojo reglamento III priede nustatytų aukščiausių ribų. Bet kuriuo atveju įnašas iš fondų atitinkamai prioritetinei krypčiai negali būti didesnis nei veiksmų programą patvirtinančiame Komisijos sprendime nurodyta suma. Priėmus Tarybos sprendimą, kuriuo valstybei narei suteikiama pagalba pagal paramos priemones, Komisija, atitinkamai valstybei narei paprašius, galės taikyti pirmiau minėtą skaičiavimą visoms atitinkamos valstybės narės naujai deklaruotoms veiksmų programos išlaidoms. Tai bus laikina priemonė; ji bus nutraukta, kai tik valstybė narė paramos priemone nebesinaudos. · Teisinis pagrindas 2006 m. liepos 11 d. Tarybos reglamente (EB) Nr. 1083/2006, nustatančiame bendrąsias nuostatas dėl Europos regioninės plėtros fondo, Europos socialinio fondo ir Sanglaudos fondo bei panaikinančiame Reglamentą (EB) Nr. 1260/1999, nustatytos bendros trims minėtiems fondams taikomos taisyklės. Laikantis Europos Komisijos ir valstybių narių pasidalijamojo valdymo principo, šiame reglamente pateikiamos programavimo nuostatos ir programų valdymo (įskaitant finansinį valdymą), stebėsenos, finansų kontrolės ir projektų vertinimo taisyklės. · Subsidiarumo principas Pasiūlymas atitinka subsidiarumo principą, nes juo siekiama iš struktūrinių fondų ir Sanglaudos fondo didesnę paramą teikti tam tikroms valstybėms narėms, kurios patiria didelių sunkumų, visų pirma, kurios turi ekonominio augimo bei finansinio stabilumo problemų ir kurių deficito ir skolos būklė blogėja, o tai iš dalies lemia ir tarptautinė ekonominė bei finansinė aplinka. Šiomis aplinkybėmis būtina Europos lygmeniu nustatyti laikiną priemonę, kuri suteiktų Europos Komisijai galimybę didinti išlaidų atlyginimą, remiantis patvirtintomis struktūrinių fondų bei Sanglaudos fondo išlaidomis. · Proporcingumo principas Pasiūlymas atitinka proporcingumo principą: Šis pasiūlymas iš tiesų proporcingas, nes juo svariai padedama užtikrinti, kad iš struktūrinių fondų ir Sanglaudos fondo būtų teikiama padidinta parama valstybėms narėms, kurios patiria sunkumų arba kurioms gresia dideli sunkumai dėl išimtinių jų nekontroliuojamų aplinkybių ir kurioms taikomos Tarybos reglamento (ES) Nr. 407/2010 (kuriuo nustatoma Europos finansinės padėties stabilizavimo priemonė) sąlygos, arba valstybėms narėms, kurios patiria mokėjimų balanso sunkumų arba kurioms tokie sunkumai gresia ir kurioms taikomos Tarybos reglamento (EB) Nr. 332/2002 sąlygos, taip pat Graikijai, kuri finansinę paramą gavo ne pagal Europos finansinės padėties stabilizavimo priemonę, o pagal Kreditorių susitarimą ir Euro zonos paskolos aktą. · Pasirinkta priemonė Siūloma priemonė – reglamentas. Kitos priemonės būtų netinkamos dėl toliau nurodytos priežasties. Komisija išnagrinėjo teisinėje sistemoje numatytas veikimo galimybes ir mano, kad yra būtina, atsižvelgiant į ligšiolinę patirtį, siūlyti bendrojo reglamento pakeitimus. Šio persvarstymo tikslas – toliau lengvinti projektų bendrą finansavimą ir taip paspartinti jų įgyvendinimą ir tokių investicijų poveikį realiajai ekonomikai. 4. Poveikis biudžetui Pasiūlymas įsipareigojimų asignavimams poveikio neturi, nes jame nenumatyta jokių pakeitimų dėl didžiausių iš struktūrinių fondų ir Sanglaudos fondo skiriamo finansavimo sumų, nustatytų 2007–2013 m. programavimo laikotarpio veiksmų programose. Kiek tai susiję su mokėjimų asignavimais, remiantis pasiūlymu atitinkamoms valstybėms narėms gali būti atlygintos didesnės sumos. Papildomi mokėjimų asignavimai dėl šio pasiūlymo reikš tai, kad padidės mokėjimų asignavimai (2012 m. maždaug 2,304 mln. EUR), kurie gali būti kompensuoti iki programavimo laikotarpio pabaigos. Todėl viso programavimo laikotarpio bendra mokėjimų asignavimų suma lieka nepakitusi. Atsižvelgdama į valstybės narės prašymą pasinaudoti priemone ir į tarpinių mokėjimų paraiškų teikimo raidą, 2012 m. Komisija išnagrinės papildomų mokėjimo asignavimų poreikį ir prireikus pasiūlys biudžeto valdymo institucijai imtis tinkamų veiksmų. Iš pasiūlymo matyti, kad Komisija nori padėti valstybėms narėms įveikti finansų krizę. Pakeitimu atitinkamoms valstybėms narėms bus užtikrintos lėšos, reikalingos projektams ir ekonomikos gaivinimui paremti. 2011/0211 (COD) Pasiūlymas EUROPOS PARLAMENTO IR TARYBOS REGLAMENTAS kuriuo dėl tam tikrų finansų valdymo nuostatų, taikytinų tam tikroms valstybėms narėms, kurios turi didelių finansinio stabilumo sunkumų arba kurioms tokie sunkumai gresia, iš dalies keičiamas Tarybos reglamentas (EB) Nr. 1083/2006 EUROPOS PARLAMENTAS IR EUROPOS SĄJUNGOS TARYBA, atsižvelgdami į Sutartį dėl Europos Sąjungos veikimo, ypač į jos 177 straipsnį, atsižvelgdami į Europos Komisijos pasiūlymą, perdavus įstatymo galią turinčio teisės akto projektą nacionaliniams parlamentams, atsižvelgdami į Europos ekonomikos ir socialinių reikalų komiteto nuomonę[1], atsižvelgdami į Regionų komiteto nuomonę[2], laikydamiesi įprastos teisėkūros procedūros, kadangi: (1) beprecedentė pasaulinė finansų krizė ir ekonomikos nuosmukis gerokai pakenkė ekonomikos augimui bei finansiniam stabilumui ir labai pablogino kelių valstybių narių finansinę ir ekonominę padėtį. Tam tikros valstybės narės turi didelių sunkumų arba joms tokie sunkumai gresia; pirmiausia joms kyla ekonomikos augimo ir finansinio stabilumo problemų, blogėja jų deficito ir skolos būklė, o prie to prisideda ir tarptautinė ekonominė ir finansų aplinka; (2) nors neigiamiems krizės padariniams sušvelninti jau imtasi svarbių priemonių, įskaitant teisės aktų sistemos pakeitimus, finansų krizės poveikis realiajai ekonomikai, darbo rinkai ir piliečiams yra plačiai juntamas. Nacionaliniams finansiniams ištekliams tenkanti našta vis didėja ir turėtų būti imtasi tolesnių veiksmų tokiai naštai mažinti, maksimaliai ir optimaliai panaudojant struktūrinių fondų bei Sanglaudos fondo lėšas; (3) remiantis Sutarties dėl Europos Sąjungos veikimo (SESV) 122 straipsnio 2 dalimi, kuria numatoma galimybė Sąjungos finansinę paramą suteikti valstybei narei, kuri patiria sunkumų arba kuriai gresia dideli sunkumai dėl išimtinių, jos nekontroliuojamų aplinkybių, 2010 m. gegužės 11d. Tarybos reglamentu (ES) Nr. 407/2010, kuriuo nustatoma Europos finansinės padėties stabilizavimo priemonė[3], tokia priemonė nustatyta siekiant išsaugoti Europos Sąjungos finansinį stabilumą; (4) tokia finansinė parama suteikta Airijai ir Portugalijai, priėmus Tarybos įgyvendinimo sprendimus – 2010 m. gruodžio 7 d. Sprendimą 2011/77/ES[4] ir 2011 m. gegužės 30 d. Sprendimą 2011/344/ES[5]; (5) Graikija turėjo didelių finansinio stabilumo sunkumų dar prieš įsigaliojant Reglamentui (ES) Nr. 407/2010. Todėl finansinė parama Graikijai negalėjo būti grindžiama tuo reglamentu; (6) 2011 m. gegužės 8 d. dėl Graikijos sudarytas Kreditorių susitarimas ir Susitarimas dėl paskolos įsigaliojo 2010 m. gegužės 11 d. Jame numatyta, kad Kreditorių susitarimas visas galioja trejų metų programos laikotarpiu tol, kol yra pagal Susitarimą dėl paskolos mokėtinų sumų; (7) 2002 m. vasario 18 d. Tarybos reglamentu (EB) Nr. 332/2002 dėl priemonės, teikiančios vidutinės trukmės finansinę pagalbą valstybių narių mokėjimų balansams, sukūrimo[6] sukurta priemonė, kuria užtikrinama, kad euro neįsivedusiai valstybei narei susidūrus su mokėjimų balanso sunkumais arba kilus didelei tokių sunkumų grėsmei, Taryba suteiks savitarpio pagalbą; (8) tokia finansinė parama suteikta Vengrijai, Latvijai ir Rumunijai 2008 m. lapkričio 4 d. Tarybos sprendimu 2009/102/EB[7], 2009 m. sausio 20 d. Tarybos sprendimu 2009/290/EB[8] ir 2009 m. birželio 26 d. Tarybos sprendimu 2009/459/EB[9]; (9) laikotarpis, kuriuo Airija, Latvija, Portugalija, Rumunija ir Vengrija gali gauti paramą, nustatytas atitinkamuose Tarybos sprendimuose. Paramos Vengrijai laikotarpis baigėsi 2010 m. lapkričio 4 d.; (10) laikotarpis, kuriuo Graikija gali gauti paramą pagal Kreditorių susitarimą ir Euro zonos paskolos aktą, yra skirtingas, atsižvelgiant į kiekvieną šioje priemonėje dalyvaujančią valstybę narę. Todėl šiuo reglamentu turi būti nustatyta viena šio reglamento taikymo pradžios data; (11) 2011 m. liepos 11 d. septyniolikos euro zonos valstybių narių finansų ministrai pasirašė Europos stabilumo mechanizmo (ESM) kūrimo sutartį. Sutartis pasirašyta po 2011 m. kovo 25 d. Europos vadovų Tarybos sprendimo. Numatoma, kad iki 2013 m. ESM perims dabartines Europos finansinio stabilumo fondo ir Europos finansinės padėties stabilizavimo priemonės užduotis. Todėl šiame reglamente jau reikėtų atsižvelgti į būsimą mechanizmą; (12) 2011 m. birželio 23 ir 24 d. Europos Vadovų Tarybos išvadose pritariama Komisijos ketinimui didinti sąveiką tarp Graikijai skirtos paskolų programos ir Sąjungos fondų bei remiamos pastangos didinti Graikijos gebėjimą panaudoti Sąjungos lėšas, kad būtų skatinamas augimas ir užimtumas, dėmesį sutelkiant į konkurencingumo didinimą ir darbo vietų kūrimą. Be to, išvadose sveikinama ir remiama tai, kad Komisija kartu su valstybėmis narėmis parengė išsamią techninės paramos Graikijai programą. Šiuo reglamentu prisidedama prie minėtų sąveikos užtikrinimo pastangų; (13) siekiant palengvinti Sąjungos finansavimo valdymą, padėti spartinti investicijas valstybėse narėse ir regionuose ir didinti ekonomikos finansavimo galimybes, būtina leisti tarpinius mokėjimus iš struktūrinių fondų ir Sanglaudos fondo padidinti suma, kuri atitiktų kiekvienos prioritetinės krypties esamos bendrojo finansavimo normos padidinimą dešimčia procentinių punktų, valstybėms narėms, kurios patiria didelių finansinio stabilumo sunkumų ir paprašė pasinaudoti šia priemone; (14) reikėtų atitinkamai pakeisti tarpinių mokėjimų ir galutinio likučio mokėjimo apskaičiavimo taisykles, taikomas veiksmų programoms laikotarpiu, kuriuo valstybės narės gauna finansinę paramą dideliems finansinio stabilumo sunkumams įveikti; (15) pasibaigus finansinės paramos teikimo laikotarpiui ir atlikus vertinimus pagal 2006 m. liepos 11 d. Tarybos reglamentą (EB) Nr. 1083/2006, nustatantį bendrąsias nuostatas dėl Europos regioninės plėtros fondo, Europos socialinio fondo ir Sanglaudos fondo bei panaikinantį Reglamentą (EB) Nr. 1260/1999[10], gali išryškėti poreikis, inter alia, įvertinti, ar dėl sumažėjusios nacionalinio bendrojo finansavimo dalies nebus iš esmės nukrypta nuo pirminių tikslų. Atlikus tokį vertinimą veiksmų programa gali būti persvarstyta; (16) todėl Reglamentas (EB) Nr. 1083/2006 turėtų būti atitinkamai iš dalies pakeistas; (17) kadangi dėl beprecedentės krizės, darančios neigiamą poveikį tarptautinėms finansų rinkoms, ir dėl ekonomikos nuosmukio, kuris gerokai pakenkė kelių valstybių narių finansiniam stabilumui, reikia imtis skubių veiksmų, kad būtų neutralizuotas poveikis visai ekonomikai, šis reglamentas turėtų įsigalioti kuo greičiau ir turėtų būti taikomas atgaline data laikotarpiams, kuriais valstybės narės gavo Sąjungos arba kitų euro zonos valstybių narių finansinę paramą dideliems savo finansinio stabilumo sunkumams įveikti, PRIĖMĖ ŠĮ REGLAMENTĄ: 1 straipsnis Reglamento (EB) Nr. 1083/2006 77 straipsnis pakeičiamas taip: „77 straipsnis Tarpinių mokėjimų ir galutinio likučio mokėjimų apskaičiavimo bendros taisyklės 1. Tarpiniai ir galutinio likučio mokėjimai apskaičiuojami taikant bendrojo finansavimo normą, nustatytą sprendime dėl atitinkamos veiksmų programos kiekvienai prioritetinei krypčiai, reikalavimus atitinkančioms išlaidoms, nurodytoms pagal tą prioritetinę kryptį kiekvienoje tvirtinančios institucijos patvirtintoje išlaidų ataskaitoje. 2. Nukrypstant nuo 53 straipsnio 2 dalies ir 53 straipsnio 4 dalies antro sakinio bei III priede nustatytų viršutinių ribų, valstybei narei paprašius, tarpiniai mokėjimai ir galutinio likučio mokėjimai gali būti padidinti suma, atitinkančia kiekvienos prioritetinės krypties esamos bendrojo finansavimo normos padidinimą dešimčia procentinių punktų, bet neviršijančia šimto procentinių punktų, kuri turi būti taikoma reikalavimus atitinkančių išlaidų sumai, naujai deklaruotai kiekvienoje patvirtintoje išlaidų ataskaitoje, pateiktoje laikotarpiu, kuriuo valstybė narė atitinka vieną iš šių sąlygų: (a) finansinė parama jai teikiama pagal Tarybos reglamentą (EB) Nr. 407/2010, kuriuo nustatoma Europos finansinės padėties stabilizavimo priemonė*, arba finansinę paramą jai teikiama kitų euro zonos valstybių narių prieš įsigaliojant tam reglamentui; (b) vidutinės trukmės finansinė parama jai teikiama pagal Tarybos reglamentą (EB) Nr. 332/2002**; (c) finansinė parama jai teikiama pagal 2011 m. liepos 11 d. pasirašytą Europos stabilumo mechanizmo kūrimo sutartį. 3 Valstybėms narėms nustojus naudotis 2 dalyje nurodyta finansine parama, Komisija, skaičiuodama tarpinius mokėjimus ir galutinio likučio mokėjimus, neatsižvelgia į pagal tą dalį išmokėtas padidintas sumas. Tačiau į šias sumas atsižvelgiama taikant 79 straipsnio 1 dalį. 4. Neatsižvelgiant į 2 dalį, Sąjungos įnašas tarpiniais mokėjimais ir galutinio likučio mokėjimais neviršija valstybės finansinio įnašo ir didžiausios fondų paramos sumos kiekvienai prioritetinei krypčiai, kaip nustatyta veiksmų programą patvirtinančiame Komisijos sprendime. 5. 2 ir 3 dalys netaikomos veiksmų programoms siekiant Europos teritorinio bendradarbiavimo tikslo. * OL L 118, 2010 5 12, p. 1. ** OL L 53, 2002 2 23, p. 1.“ 2 straipsnis Šis reglamentas įsigalioja jo paskelbimo Europos Sąjungos oficialiajame leidinyje dieną. Tačiau toliau išvardytoms valstybėms narėms jis taikomas atgaline data nuo tos dienos, kai joms buvo suteikta finansinė parama: a) Airijai – nuo 2010 m. gruodžio 10 d.; b) Graikijai – nuo 2010 m. gegužės 11 d.; c) Latvijai – nuo 2009 m. sausio 23 d.; d) Vengrijai – nuo 2008 m. lapkričio 5 d.; e) Portugalijai – nuo 2011 m. gegužės 24 d.; f) Rumunijai – nuo 2009 m. gegužės 11 d. Šis reglamentas privalomas visas ir tiesiogiai taikomas visose valstybėse narėse. Priimta Europos Parlamento vardu Tarybos vardu Pirmininkas Pirmininkas FINANSINĖ TEISĖS AKTO PASIŪLYMO PAŽYMA 1. PASIŪLYMO PAVADINIMAS Pasiūlymas dėl Europos Parlamento ir Tarybos reglamento, kuriuo dėl tam tikrų finansų valdymo nuostatų, taikytinų tam tikroms valstybėms narėms, kurios turi didelių finansinio stabilumo sunkumų arba kurioms tokie sunkumai gresia, iš dalies keičiamas Tarybos reglamentas (EB) Nr. 1083/2006. 2. VEIKLA GRINDŽIAMO VALDYMO IR VEIKLA GRINDŽIAMO BIUDŽETO SUDARYMO SISTEMA Atitinkama (-os) politikos sritis (-ys) ir susijusi (-ios) veiklos rūšis (-ys): Regioninė politika: VGB veikla 13.03 Užimtumo ir socialinių reikalų politika: VGB veikla 04.02 Sanglaudos fondas: VGB 13.04 3. BIUDŽETO EILUTĖS 3.1. Biudžeto eilutės (veiklos eilutės ir atitinkamos techninės bei administracinės paramos eilutės (buvusios B.A eilutės)) Nauji pasiūlyti veiksmai bus įgyvendinami pagal šias biudžeto eilutes: · 13.031600 Konvergencija (ERPF) · 13.031800 Regionų konkurencingumas ir užimtumas (ERPF) · 04.0217 Konvergencija (ESF) · 04.0219 Regionų konkurencingumas ir užimtumas (ESF) · 13.04.02 Sanglaudos fondas 3.2. Priemonės ir jos finansinio poveikio trukmė 3.3. Biudžeto ypatybės Biudžeto eilutė || Išlaidų rūšis || Nauja || ELPA įnašas || Šalių kandidačių įnašai || Finansinės perspektyvos išlaidų kategorija 13.031600 || NPI || Dif. || NE || NE || NE || Nr. 1b 13.031800 || NPI || Dif. || NE || NE || NE || Nr. 1b 04.0217 || NPI || Dif. || NE || NE || NE || Nr. 1b 13.04.02 || NPI || Dif. || NE || NE || NE || Nr. 1b 04.0219 || NPI || Dif. || NE || NE || NE || Nr. 1b 4. IŠTEKLIŲ APŽVALGA 4.1. Finansiniai ištekliai 4.1.1. Įsipareigojimų asignavimų (ĮA) ir mokėjimų asignavimų (MA) suvestinė Toliau pateikiamose lentelėse nurodomas numatomas siūlomų priemonių poveikis 2011–2013 m. Kadangi naujų finansinių išteklių įsipareigojimų asignavimams nepasiūlyta, lentelėse skaičiai neįrašyti, tačiau nurodyta „netaikoma“. Todėl pasiūlymas atitinka 2007–2013 m. daugiametę finansinę programą. Kiek tai susiję su mokėjimais, remiantis pasiūlymu atitinkamoms valstybėms narėms gali būti atlygintos didesnės sumos. Kiek tai susiję su mokėjimais, remiantis pasiūlymu atitinkamoms valstybėms narėms gali būti atlygintos didesnės sumos. Remiantis valstybių narių pateiktomis ir Komisijos peržiūrėtomis mokėjimo prognozėmis ir į 2012 m. biudžeto projektą įtrauktais mokėjimų asignavimais, biudžeto poreikiai būtų apie 2,304 mln. EUR[11]. Papildomi mokėjimų asignavimai dėl šio pasiūlymo reikš tai, kad 2012 m. padidės mokėjimų asignavimai, kurie gali būti kompensuoti iki programavimo laikotarpio pabaigos. Todėl viso programavimo laikotarpio bendra mokėjimų asignavimų suma lieka nepakitusi. Atsižvelgdama į valstybės narės prašymą pasinaudoti priemone ir į tarpinių mokėjimų paraiškų teikimo raidą, 2012 m. Komisija išnagrinės papildomų mokėjimų asignavimų poreikį ir prireikus pasiūlys biudžeto valdymo institucijai imtis tinkamų veiksmų. 2013 m. įvertis apskaičiuotas nebuvo; į visas pasekmes bus atsižvelgiama 2013 m. biudžeto procedūros metu. mln. EUR (tūkstantųjų tikslumu) Išlaidų rūšis || Skirsnio Nr. || || n metai || n + 1 || n + 2 || n + 3 || n + 4 || n + 5 ir vėliau || Iš viso Veiklos išlaidos[12] || || || || || || || || Įsipareigojimų asignavimai (ĮA) || 8.1 || a || netaikoma || netaikoma || netaikoma || netaikoma || netaikoma || netaikoma || netaikoma Mokėjimų asignavimai (MA) || || b || netaikoma || +2,304 || netaikoma || netaikoma || -2,304 || netaikoma || 0. Į orientacinę sumą įskaičiuotos administracinės išlaidos[13] || || || || Techninė ir administracinė parama (NDIF) || 8.2.4 || c || netaikoma || netaikoma || netaikoma || netaikoma || netaikoma || netaikoma || netaikoma ORIENTACINĖ SUMA, IŠ VISO || || || || || || || Įsipareigojimų asignavimai || || a+c || netaikoma || netaikoma || netaikoma || netaikoma || netaikoma || netaikoma || netaikoma Mokėjimų asignavimai || || b+c || netaikoma || netaikoma || netaikoma || netaikoma || netaikoma || netaikoma || 0,000 Į orientacinę sumą neįskaičiuotos administracinės išlaidos[14] || || Žmogiškieji ištekliai ir susijusios išlaidos (NDIF) || 8.2.5 || d || netaikoma || netaikoma || netaikoma || netaikoma || netaikoma || netaikoma || netaikoma Į orientacinę sumą neįskaičiuotos prie žmogiškųjų išteklių ir susijusių išlaidų nepriskiriamos administracinės išlaidos (NDIF) || 8.2.6 || e || netaikoma || netaikoma || netaikoma || netaikoma || netaikoma || netaikoma || netaikoma Iš viso orientacinių priemonės finansinių išlaidų Iš viso ĮA, įskaitant išlaidas žmogiškiesiems ištekliams || || a+c+d+e || netaikoma || netaikoma || netaikoma || netaikoma || netaikoma || netaikoma || netaikoma Iš viso MA, įskaitant išlaidas žmogiškiesiems ištekliams || || b+c+d+e || netaikoma || netaikoma || netaikoma || netaikoma || netaikoma || netaikoma || netaikoma Išsami informacija apie bendrąjį finansavimą mln. EUR (tūkstantųjų tikslumu) Bendrąjį finansavimą teikianti įstaiga || || n metai || n + 1 || n + 2 || n + 3 || n + 4 || n + 5 ir vėliau || Iš viso …………………… || f || netaikoma || netaikoma || netaikoma || netaikoma || netaikoma || netaikoma || netaikoma IŠ VISO ĮA, įskaitant bendrąjį finansavimą || a+c+d+e+f || netaikoma || netaikoma || netaikoma || netaikoma || netaikoma || netaikoma || netaikoma 4.1.2. Suderinamumas su finansiniu programavimu x Pasiūlymas atitinka esamą finansinį programavimą. ¨ Atsižvelgiant į pasiūlymą, reikės pakeisti atitinkamų finansinės perspektyvos išlaidų kategorijų programas. ¨ Įgyvendinant pasiūlymą, gali tekti taikyti Tarpinstitucinio susitarimo nuostatas[15] (t. y. taikyti lankstumo priemonę arba patikslinti finansinę perspektyvą). 4.1.3. Finansinis poveikis įplaukoms x Pasiūlymas neturi finansinio poveikio įplaukoms. ¨ Pasiūlymas įplaukoms turi tokį finansinį poveikį: Mln. EUR (dešimtųjų tikslumu) || || Prieš taikant priemonę [n-1 metai] || || Padėtis pradėjus taikyti priemonę Biudžeto eilutė || Įplaukos || || [n metai] || [n+1] || [n+2] || [n+3] || [n+4] || [n+5][16] || a) Įplaukos absoliučiąja verte || || || netaikoma || netaikoma || netaikoma || netaikoma || netaikoma || netaikoma b) Įplaukų pokytis || D || || netaikoma || netaikoma || netaikoma || netaikoma || netaikoma || netaikoma (Nurodyti kiekvieną susijusią biudžeto eilutę. Jei poveikis daromas kelioms biudžeto eilutėms, lentelėje įterpti reikiamą eilučių skaičių.) 4.2. Žmogiškųjų išteklių visos darbo dienos ekvivalentas (įskaitant pareigūnus, laikinuosius ir išorės darbuotojus); išsami informacija pateikta 8.2.1 punkte. Metų poreikiai || n metai || n + 1 || n + 2 || n + 3 || n + 4 || n + 5 ir vėliau Iš viso žmogiškųjų išteklių || netaikoma || netaikoma || netaikoma || netaikoma || netaikoma || netaikoma 5. YPATYBĖS IR TIKSLAI 5.1. Trumpalaikiai ir ilgalaikiai poreikiai Dėl užsitęsusios finansų ir ekonomikos krizės nacionaliniams finansiniams ištekliams tenkanti našta vis didėja, nes valstybės narės mažina savo biudžetus. Todėl labai svarbu sklandžiai įgyvendinti sanglaudos politikos programas, skirtas suteikti lėšų ekonomikai. Siekiant užtikrinti, kad šios valstybės narės ir toliau vietoje įgyvendintų struktūrinių fondų ir Sanglaudos fondo programas ir mokėtų lėšas projektams, į dabartinį pasiūlymą įtrauktos nuostatos, kurios turėtų suteikti Komisijai galimybę valstybėms narėms mokėti didesnes išmokas jų naudojimosi paramos priemonėmis laikotarpiu. 5.2. Papildoma Bendrijos dalyvavimo nauda, pasiūlymo suderinamumas su kitomis finansinėmis priemonėmis ir galima sąveika Pasiūlymu bus suteikta galimybė tęsti programas, suteikti ekonomikai lėšų ir kartu bus padedama mažinti viešųjų išlaidų poreikius. 5.3. Pasiūlymo tikslai, numatomi rezultatai ir susiję rodikliai atsižvelgiant į VGV sistemą Siekiama padėti labiausiai nuo finansų krizės nukentėjusioms valstybėms narėms, kad jos galėtų tęsti programas vietoje, tokiu būdu suteikiant ekonomikai lėšų. 5.4. Įgyvendinimo metodas (orientacinis) Toliau nurodykite metodą (-us), kurį (-iuos) pasirinkote priemonei įgyvendinti. · Kartu su valstybėmis narėmis 6. STEBĖSENA IR VERTINIMAS 6.1. Stebėsenos sistema Nereikalinga, nes bus taikoma struktūriniams fondams sukurta stebėsena. 6.2. Vertinimas 6.2.1. Ex-ante vertinimas Šis pasiūlymas parengtas Komisijos pirmininko kabineto prašymu. 6.2.2. Priemonės, kurių buvo imtasi atlikus tarpinį arba ex-post vertinimą (panašios ankstesnės veiklos patirtis) Netaikoma 6.2.3. Būsimo vertinimo sąlygos ir dažnumas Netaikoma 7. KOVOS SU SUKČIAVIMU PRIEMONĖS Netaikoma 8. IŠSAMI INFORMACIJA APIE IŠTEKLIUS 8.1. Pasiūlymo tikslai, vertinant pagal finansines išlaidas Įsipareigojimų asignavimai mln. EUR (tūkstantųjų tikslumu) (Nurodyti tikslų, priemonių ir rezultatų pavadinimus) || Rezultato rūšis || Vid. išlaidos || n metai || n+1 metai || n+2 metai || n+3 metai || n+4 metai || n + 5 metai ir vėliau || IŠ VISO Rezultatų skaičius || Iš viso išlaidų || Rezultatų skaičius || Iš viso išlaidų || Rezultatų skaičius || Iš viso išlaidų || Rezultatų skaičius || Iš viso išlaidų || Rezultatų skaičius || Iš viso išlaidų || Rezultatų skaičius || Iš viso išlaidų || Rezultatų skaičius || Iš viso išlaidų 1 VEIKLOS TIKSLAS – remti veiksmų programų įgyvendinimą || || || || || || || || || || || || || || || || || || || || 0,000 || || 0,000 || || || || || || || || || || 0,000 IŠ VISO IŠLAIDŲ || || || || 0,000 || || 0,000 || || || || || || || || || || 0,000 8.2. Administracinės išlaidos 8.2.1. Žmogiškųjų išteklių skaičius ir rūšis Etatų rūšis || || Darbuotojai, skiriami priemonei valdyti iš esamų ir (arba) papildomų išteklių (etatų arba visos darbo dienos ekvivalentų skaičius) || || n metai || n+1 metai || n+2 metai || n+3 metai || n+4 metai || n+5 metai Pareigūnai arba laikinieji darbuotojai (XX 01 01) || A*/AD || netaikoma || netaikoma || netaikoma || netaikoma || netaikoma || netaikoma B*, C*/AST || netaikoma || netaikoma || netaikoma || netaikoma || netaikoma || netaikoma Darbuotojai, finansuojami pagal XX 01 02 str. || netaikoma || netaikoma || netaikoma || netaikoma || netaikoma || netaikoma Kiti darbuotojai, finansuojami pagal XX 01 04/05 str. || netaikoma || netaikoma || netaikoma || netaikoma || netaikoma || netaikoma IŠ VISO || netaikoma || netaikoma || netaikoma || netaikoma || netaikoma || netaikoma 8.2.2. Užduočių, susijusių su priemone, aprašas Netaikoma 8.2.3. Žmogiškųjų išteklių (numatytų teisės aktais) šaltiniai (Pateikus daugiau kaip vieną šaltinį, nurodyti su kiekvienu šaltiniu susijusių etatų skaičių). ¨ Šiuo metu programos valdymui skirti etatai, kuriuos reikia pakeisti arba pratęsti. ¨ Etatai, pagal MPS (metinę politikos strategiją) / PBP (preliminarų biudžeto projektą) iš anksto skirti n metams ¨ Etatai, kurių bus prašoma kitos MPS ir (arba) PBP procedūros metu ¨ Etatai, kurie bus perskirstyti naudojant valdymo tarnybos išteklius (vidinis perskirstymas). ¨ Etatai, reikalingi n metams, tačiau nenumatyti tų metų MPS ir (arba) PBP. 8.2.4. Į orientacinę sumą įskaičiuotos kitos administracinės išlaidos (XX 01 04/05 – Administracinės valdymo išlaidos) mln. EUR (tūkstantųjų tikslumu) Biudžeto eilutė (numeris ir pavadinimas) || n metai || n+1 metai || n+2 metai || n+3 metai || n+4 metai || n+5 metai ir vėliau || IŠ VISO 1 Techninė ir administracinė parama (įskaitant susijusias išlaidas darbuotojams) || || || || || || || Vykdomosios įstaigos || netaikoma || netaikoma || netaikoma || netaikoma || netaikoma || netaikoma || netaikoma Kita techninė ir administracinė parama || netaikoma || netaikoma || netaikoma || netaikoma || netaikoma || netaikoma || netaikoma - intra muros || netaikoma || netaikoma || netaikoma || netaikoma || netaikoma || netaikoma || netaikoma - extra muros || netaikoma || netaikoma || netaikoma || netaikoma || netaikoma || netaikoma || netaikoma Iš viso techninei ir administracinei paramai || netaikoma || netaikoma || netaikoma || netaikoma || netaikoma || netaikoma || netaikoma 8.2.5. Į orientacinę sumą neįskaičiuotos finansinės išlaidos žmogiškiesiems ištekliams ir susijusios išlaidos mln. EUR (tūkstantųjų tikslumu) Žmogiškųjų išteklių rūšis || n metai || n+1 metai || n+2 metai || n+3 metai || n+4 metai || n+5 metai ir vėliau Pareigūnai ir laikinieji darbuotojai (XX 01 01) || netaikoma || netaikoma || netaikoma || netaikoma || netaikoma || netaikoma Pagal XX 01 02 str. finansuojami darbuotojai (pagalbiniai darbuotojai, deleguotieji nacionaliniai ekspertai, pagal sutartis dirbantys darbuotojai ir kt.) (nurodyti biudžeto eilutę) || netaikoma || netaikoma || netaikoma || netaikoma || netaikoma || netaikoma Iš viso žmogiškųjų išteklių ir susijusių išlaidų (NEĮSKAIČIUOTŲ į orientacinę sumą) || netaikoma || netaikoma || netaikoma || netaikoma || netaikoma || netaikoma Apskaičiuota – Pareigūnai ir laikinieji darbuotojai Prireikus pateikti nuorodą į 8.2.1 punktą. netaikoma Apskaičiuota – Darbuotojai, finansuojami pagal XX 01 02 str. Prireikus pateikti nuorodą į 8.2.1 punktą. netaikoma 8.2.6. Į orientacinę sumą neįskaičiuotos kitos administracinės išlaidos mln. EUR (tūkstantųjų tikslumu) || n metai || n+1 metai || n+2 metai || n+3 metai || n+4 metai || n+5 metai ir vėliau || IŠ VISO XX 01 02 11 01 – Komandiruotės || netaikoma || netaikoma || netaikoma || netaikoma || netaikoma || netaikoma || netaikoma XX 01 02 11 02 – Posėdžiai ir konferencijos || netaikoma || netaikoma || netaikoma || netaikoma || netaikoma || netaikoma || netaikoma XX 01 02 11 03 – Komitetai || netaikoma || netaikoma || netaikoma || netaikoma || netaikoma || netaikoma || netaikoma XX 01 02 11 04 – Tyrimai ir konsultacijos || netaikoma || netaikoma || netaikoma || netaikoma || netaikoma || netaikoma || netaikoma XX 01 02 11 05 – Informacinės sistemos || netaikoma || netaikoma || netaikoma || netaikoma || netaikoma || netaikoma || netaikoma 2 Iš viso kitų valdymo išlaidų (XX 01 02 11) || netaikoma || netaikoma || netaikoma || netaikoma || netaikoma || netaikoma || netaikoma 3 Kitos administracinio pobūdžio išlaidos (patikslinti, nurodant biudžeto eilutę) || netaikoma || netaikoma || netaikoma || netaikoma || netaikoma || netaikoma || netaikoma Iš viso administracinių išlaidų, išskyrus žmogiškųjų išteklių ir susijusias išlaidas, (NEĮSKAIČIUOTŲ į orientacinę sumą) || netaikoma || netaikoma || netaikoma || netaikoma || netaikoma || netaikoma || netaikoma Apskaičiuota – Į orientacinę sumą neįskaičiuotos kitos administracinės išlaidos netaikoma [1] OL L , , p. . [2] OL L , , p. . [3] OL L 118, 2010 5 12, p. 1. [4] OL L 30, 2011 2 4, p. 34. [5] OL L 159, 2011 6 17, p. 88. [6] OL L 53, 2002 2 23, p. 1. [7] OL L 37, 2009 2 6, p. 5. [8] OL L 79, 2009 3 25, p. 39. [9] OL L 150, 2009 6 13, p. 8. [10] OL L 210, 2006 7 31, p. 25. [11] Šią sumą sudaro visa atitinkamų metų suma, net jei veikla prasideda lapkričio arba gruodžio mėn., arba baigiasi nepasibaigus metams. [12] Atitinkamos xx antraštinės dalies xx 01 skyriui nepriklausančios išlaidos. [13] Išlaidos pagal xx antraštinės dalies xx 01 04 straipsnį. [14] xx 01 04 arba xx 01 05 straipsniams nepriskiriamos išlaidos pagal xx 01 skyrių. [15] Žr. Tarpinstitucinio susitarimo 19 ir 24 punktus. [16] Jeigu būtina, t. y. jeigu priemonė trunka ilgiau kaip 6 metus, reikėtų pridėti papildomų skilčių.